  Анжелика Тихонова корреспондент Удмуртиысь делегатъёс Алабгое (Елабугае) «Адымнар» полилингвальной огъетлэн ужаменыз тодматскыны вуылӥзы. Со сярысь ивортодэтъя «Удмуртия» агентстволэн корреспондентэзлы Кун Кенешысь тодосъя, дышетонъя, лулчеберетъя, туризмъя но йӧскалык политикая ялан ужась ӧрилэн кивалтӥсез, «Удмурт Кенеш» огазеяськонлэн тӧроез Татьяна Ишматова вераз. Туннэ Татарстанын полилингвальной дышетонъя концепцияя кык огъетъёс ужало: Казаньын но Алабгоын. Матысь дыре Набережные Челныын, Нижнекамскын, Альметьевскын но Менделеевскын огъетъёс но ватсаса тодон-валан сётонъя карсьӧр центр усьтыны чаклало. Огъетын 1 сюрс пала пиналъёс тодон-валан люкало. Соос ӟуч, бигер но англи кылъёсты дышето: кылъя урокъёсын гинэ уг – мукет урокъёсын но соосын верасько. Кылсярысь, 2-тӥ классысен крезьгур, физкультура, суредан устолык, котыр дунне но инкуазь тодметъёс, Татарстанлэн историез, куд-ог факультативъёс бигер кылын мыно, нош 7-тӥ классысен география, биология, кунгож сьӧр литература тодметъёсъя урокъёслэн люкетсы – англи кылын.  Пиналъёсын 60 дышетӥсьёс ужало, ваньзы сямен куинь кылын верасько. Соосты чурыт куронъёсын конкурс ортчытыса бырйизы. Пӧлысьтызы тросэз Алабгое палэнысь лыктӥзы. Куд-огъёссэ выльысь дышетоно но луиз. Англи кыл ласянь соос кема, пе, малпаським, кызьы географиен дышетӥсез англи кыллы дышетыны. И соос лыктӥзы сыӵе выводэ, что англи кылъя дышетӥсез капчигес дышетыны географилы, биологилы Татьяна Ишматова, Кун Кенешысь тодосъя, дышетонъя, лулчеберетъя, туризмъя но йӧскалык политикая ялан ужась ӧрилэн кивалтӥсез, «Удмурт Кенеш» огазеяськонлэн тӧроезОгъет борды муниципал нылпи садъёс юнматэмын, отын но полилингвальной дышетонъя концепцияя ужало. Озьы пиналъёс, анай кылзэс тодэм сяна, школае мынытозязы ик эшшо кык кылэн тодматско. Алабгоысь нылпи садын Фото: Татьяна Ишматова © Пинал (анай кылэз – ред.) нылпи садын дышетэмын ӧвӧл ке, школаысен туж секыт ини сое кутскыны. Тани нылпи садысен соослэн занятиоссы мыно. Милемлы возьматӥзы: кык дышетӥсь – одӥгез англи кылъя, мукетыз бигер кылъя. Пиналъёсын соос верасько ӟуч кылэз басьтытэк, ужало англи кылын но бигер кылын. Заданиос сётъяло. Ваньмыз суро-пожо. Туж тунсыко. Со, пе, лэсьтӥське со пумысен, йыразы сураськон медам луы шуыса, котьмалы ӝогак валэктон сётыны мед быгатозы шуыса Татьяна Ишматова, Кун Кенешысь тодосъя, дышетонъя, лулчеберетъя, туризмъя но йӧскалык политикая ялан ужась ӧрилэн кивалтӥсез, «Удмурт Кенеш» огазеяськонлэн тӧроезОгъетын дышетскем сяна, пиналъёслэн шутэтскыны но, тунсыкъёссыя занятиосы но ветлыны луонлыксы вань. Соос понна 50 котыр кружокъёс но секциос ужало, огъетын бассейн, спортзал, кванториум, медиацентр но мукет интыос вань. Пиналъёсты дышетон огъетын дунтэк мынэ. Ватсаса занятиоссы гинэ дунын вань, соосты пиналъёс асьсэос быръё ини. Вераны кулэ, пиналъёсты школае дышетскыны кутэмлэсь азьло, ӧнерчиос анай-атайёсын пыр-поч ужало, валэктон уж нуо, программаосын тодмато. Татьяна Ишматовалэн кылъёсызъя, анай-атайёсын кылъёсты дышетон пумысен нокыӵе ченгешонъёссы уг луо, уго огъетлэн уставаз но, дышетон планаз но со пыртэмын. Кылъёсты дышетэмзы уг ке поты, пиналъёссэс мукет школаосы дышетскыны пыртыны луонлыксы вань. Соослэн ужзы пуктэмын озьы, что соос мотивировать каро анай-атайёсыз. Ӟуч анай-атайёс но анай кыл бигер кыл шуыса гожто. Соос полилингвальной лицее сюрон понна, одно ваньзы дышетыны кулэ бигер кылэз. Со одно ик, тодметъёс но соин нуисько бере. И туж бадӟым конкурссы Татьяна Ишматова, Кун Кенешысь тодосъя, дышетонъя, лулчеберетъя, туризмъя но йӧскалык политикая ялан ужась ӧрилэн кивалтӥсез, «Удмурт Кенеш» огазеяськонлэн тӧроезТатьяна Ишматова пусйиз, Удмуртиын сыӵе огъет кылдытон сярысь вераськон уг на мыны. Уго со туж дуно усёз. Одӥг сыӵе огъет ог 6 миллиард манет тыр луэ. Но концепциенызы тодматскыны, мае асэстыны луоно чакланы, мар бордын ужано малпаськыны мултэс ӧй вал, шуиз кивалтӥсь. Куд-ог амалъёссэс али ик уже кутыны луоно ини. Асьмеос вераськиськом анай кылэз тодмет чотын гинэ дышетоно ӧвӧл шуыса. <...> Сое тросгес внеурочной ужын кутыны кулэ. Со сярысь али трос вераськиськом. Со пайдаё луэ кружокъёс, секциос пыр. Туж тунсыко мыным потӥз: соослэн трос программаос разработать каремын, кудъёсыз факультатив амалэн ужало кадь, но дышето вань пиналъёс, кудъёсыз ветло со полилингвальной огъетазы Татьяна Ишматова, Кун Кенешысь тодосъя, дышетонъя, лулчеберетъя, туризмъя но йӧскалык политикая ялан ужась ӧрилэн кивалтӥсез, «Удмурт Кенеш» огазеяськонлэн тӧроезОзьы ик асьмелы огъетлэн вылтусаз куинь кылэз кутэмзэс но асэстыны луэ. Со но дышетон ужын бадӟым инты басьтэ. Асьмелэн но выль школаос пукто ке, анай кылэз вылтусаз пыртыны нокин уг люкеты. Но англи кылын гожъяськом, нош удмурт кылэз чик ум пыртӥське, Удмуртиын улӥськом ке но. Но ведь нокин уг люкеты сое лэсьтыны. Солы коньдон но ватсаны кулэ ӧвӧл, сое ваньзэ одӥг коньдон висъям улсын ик лэсьтыны луэ. Мылкыд гинэ кулэ Татьяна Ишматова, Кун Кенешысь тодосъя, дышетонъя, лулчеберетъя, туризмъя но йӧскалык политикая ялан ужась ӧрилэн кивалтӥсез, «Удмурт Кенеш» огазеяськонлэн тӧроезНош коньдон но мукет ужпумъёсты палэнтыны ке, та выллем огъет асьме Кузебай Герд нимо йӧскалык гимназилэн инъетаз но усьтыны луысал, вераз Татьяна Ишматова. Мон малпасько, асьмелэн ведь инъетэз туж умой, кык нылпи садъёс, гимназия вань, интернат вань. Ваньзэ сое рос-прос радъяны, материально-технической базаез одно отын юнматыны кулэ, малы ке шуоно со престижной но чебер инты луыны кулэ. Эстетикаез луыны кулэ. Пиналъёс чебер интыын дышетскыны кулэ Татьяна Ишматова, Кун Кенешысь тодосъя, дышетонъя, лулчеберетъя, туризмъя но йӧскалык политикая ялан ужась ӧрилэн кивалтӥсез, «Удмурт Кенеш» огазеяськонлэн тӧроезОзьы ик Удмуртиысь делегациез университетской школаен тодматӥзы. Ар талэсь азьло со огшоры школа вал, нош табере тросэз анай-атайёс нылпизэс отчы сётыны мылкыд каро. Алабгоысь Университетской школаын Фото: Татьяна Ишматова © Школа Казаньысь федерал университетлэн Алабгоысь филиалэз вӧзын интыяськемын. Соин школа отысь студентъёсын юн герӟет возе, соос пиналъёс доры практика ортчыны вуыло, университетысь дышетӥсьёс нылпиослы лекциос лыдӟо.  Ватсалом, Татьяна Ишматова сяна, Алабгое «Удмурт Кенешлэн» тӧроезлэн воштӥсьёсыз – тодосчи но журналист Владимир Байметов но Удмурт кун университетысь Удмурт кылосбуръя, финно-угроведениея но журналистикая институтын дышетӥсь Наталья Кондратьева, Кузебай Герд нимо йӧскалык гимназилэн кивалтӥсез Татьяна Волкова, гимназиысь логопед Татьяна Кудрявцева но Удмуртиысь дышетонъя но тодосъя министерствоысь ӧнерчи Валентина Корепанова вуылӥзы. Тегъёс: Дышетон Удмуртия удмуртъёс удмурткыл Татарстан  